મુખ્યમંત્રીએ વધારેમાં જણાવ્યું કે, ગુજરાતનો સૌથી મોટો 67 મીટર ઉંચો રાષ્ટ્રધ્વજ વડોદરામાં બનાવવામાં આવ્યો છે. જે માત્ર વડોદરા જ નહી પરંતુ સમગ્ર ગુજરાત માટે ગૌરવની વાત છે. આ રાષ્ટ્ર ધ્વજ શહેરનું એક નજરાણું બની રહેશે. વડોદરા સ્માર્ટ સિટીમાં સમાવેશ થયો છે. ત્યારે આ ફ્લેગ વડોદરાની સુંદરતા અને સંસ્કૃતીમાં ઉમેરો કરશે. મુખ્યમંત્રીએ જણાવ્યું કે સંસ્કારી નગરી તરીકે સમગ્ર ગુજરાતમાં પ્રસિદ્ધ વડોદરા શહેરની યશ કલગીમાં એક વધારે પીંછુ ઉમેરાયું છે.